Тады грошы цяклі ў Іран ракою, нафта прадавалася задорага, а малавядомыя мастакі з радасцю сплаўлялі свае творы экзатычным пакупнікам. Цяпер жа ацаніць вартасць калекцыі вельмі складана. Па прыблізных падліках яна каштуе каля 2,5 мільярдаў даляраў. Пасля рэвалюцыі музей быў нацыяналізаваны, і на доўгі час закрыты для публічнага зведвання. Толькі апошнімі гадамі ён паступова прыадкрываецца і пачынае экспанаваць свае багацці (і тое, часткова). І тут здарыўся аблом. Пасля вымушанага, але неабходнага адпачынку на абед на таксоўцы я дабраўся да музея, але ўжо крыху не прасачыў за часам, заставалася з паўгадзіны да закрыцця. І не пусцілі! Вось гэта быў сапраўдны ўдар ніжэй пояса, самае маё балючае расчараванне за ўсю паездку.